Fero Joke

Mgr. František Košarišťan (* 26. august 1989, Martin), známy pod pseudonymom Fero Joke, je slovenský internetový komik. Preslávil sa najmä parodovaním žien vo videách, ktoré zverejňuje na svojich profiloch na sociálnych sieťach.

Životopis 
Pochádza z Dolného Kubína, z katolíckej rodiny. V roku 2009 absolvoval štúdium na Strednej zdravotníckej škole v Dolnom Kubíne a v roku 2017 dokončil magisterské štúdium špeciálnej pedagogiky na Pedagogickej fakulte Univerzity Komenského v Bratislave. Popri štúdiu praxoval v nemocnici, kde sa natáčal, ako napodobňuje svojich kolegov. Videá uverejňoval na svojom profile na Facebooku. Jeho dlhoročná kamarátka Eva Kramerová (Evelyn) mu poradila pridávať tieto videá aj na Instagram. 

V roku 2018 sa do povedomia dostal vďaka role upratovačky Maje, „postrachu Markízy“ v skečoch TV Markíza.

Neskôr začal zverejňovať na svojej stránke na Facebooku a Instagrame videá, kde paroduje dedinskú alebo mestskú pani po šesťdesiatke, ktorá má zaužívané stereotypy v živote, slovenské či zahraničné influencerky, celebrity alebo modelky. Videá zverejňuje raz až dvakrát týždenne.

V októbri a novembri 2020 bol hosťom v reláciách Pumpa a Milujem Slovensko.

Na začiatku roka 2021 bol jedným zo súťažiacich 6. série relácie Tvoja tvár znie povedome.

Napriek tomu, že je gej, sa hlási ku katolíckej cirkvi.

Účinkovanie

Ocenenia 
SOWA Social Awards Slovakia

Referencie

Externé odkazy 
 
 

Slovenskí komici
Slovenské LGBT osobnosti
Absolventi Pedagogickej fakulty Univerzity Komenského v Bratislave
Osobnosti z Martina